Kristin Asbjørnsen
Store norske leksikon,Kunst og estetikk,Musikk,Jazz,Norske jazzutøvere og -ensembler, 1980 til idag
Kristin Asbjørnsen er en norsk sanger og komponist som er kjent for sin dynamiske og kraftfulle vokalstil. Hun har et vidt repertoar fra spirituals, blues og jazz til eksperimentell musikk, og har gjort seg gjeldende i flere ulike sammenhenger, kanskje først og fremst med gruppene Krøyt og Dadafon. Begge gruppene vakte oppsikt med musikk i skjæringspunktet mellom avantgardepop og jazz, også med inspirasjon fra afrikansk musikk, som Asbjørnsen også har arbeidet mye med. Mange av hennes øvrige prosjekter har også vært basert i sanger/låtskriver-tradisjonen, og hatt innslag av blant annet rock, gospel og soul.
Bakgrunn og karriere Asbjørnsen vokste opp på Lillehammer, og opptrådte i tensing-kor i tenårene. Hun kom til Oslo i 1990 og vakte umiddelbart oppsikt med sin særegne innlevelse og musikalske oversikt. Hun hadde en duo med Tord Gustavsen fra 1991 (som hun også har spilt med senere) og hadde sin festivaldebut på Moldejazz i 1992.Hun studerte ved Institutt for musikkvitenskap ved Universitetet i Oslo og tok mellomfag ved Østlandske Musikkonservatorium (nå Norges musikkhøgskole), før hun begynte på jazzlinja ved Trøndelag Musikkonservatorium i 1993 (i dag en del av NTNU).I Trondheimsmiljøet ble hun øyeblikkelig aktiv i flere band, blant annet «Den aller minste bukken Bruse» og «Sirkelsaga» (1993–1997). I 1993 var hun med på å danne Krøyt, sammen med Øyvind Brandtsegg på programmering, tangenter og vibrafon og Thomas T. Dahl på gitar. Bandet hadde stor suksess sin kraftfulle og medrivende elektroakustisk musikk, og tekster fra 1800-tallspoeter. Sammen med Krøyt vant hun Spellemannprisen i Åpen Klasse i 1999 med albumet Low.Dadafon ble dannet i 1995 under navnet Coloured Moods, og gav ut et selvtitulert album i 1998, før de byttet navn til Dadafon i 2000. Gruppen hadde en skiftende besetning opp gjennom årene, med gitarist Jostein Ansnes i tillegg til Asbjørnsen som de eneste som medvirket på alle av gruppens utgivelser frem til Lost Love Chords (2005). Det er Asbjørnsen som skrev det meste av musikken til Dadafon. I kvartetten Aggravating Papa fordypet hun seg i Bessie Smiths musikk. Hun har videre vært solist med Brazz Bros, Ytre Suløens Jass-ensemble og Nymark Collective (platen «Bessie Smith revisited» fra 2005). Hun har videre stått bak skolekonsertproduksjonen «Tikk-Takk», gjort vokale improvisasjoner til billedkunst og dans, og medvirket ved Hedmark Teaters forestilling «Domen» i kirkeruinene på Hamar (1999).I 2000 innledet hun et verdensmusikkprogram i samarbeid med den afrikanske sangeren Rokia Traore. Asbjørnsen medvirket også i vokalgruppen Kvitretten frem til og med albumet Kloden er en snurrebass som snurrer oss, som kom i 2002. Hun var solist ved Ketil Bjørnstads prosjekt «A seafarer’s song» (2003–2004). I 2006 solodebutert Asbjørnsen med utgivelsen Wayfaring Stranger – A Spiritual Songbook, en innspilling der hennes inspirasjon fra soul, blues og funk ble tydeligere, og som solgte godt i Norge. Albumet ble fulgt opp med The Night Shines Like the Day i 2009. For denne utgivelsen mottokk Spellemannprisen i Åpen klasse, og hun mottok NOPAs tekst- og musikerprisen for låten «Snowflake» fra samme album.Asbjørnsen har også komponert filmmusikk til filmen Factotum fra 2006. I tillegg til egne arbeider, herunder utgivelsene I'll Meet You In the Morning (2013) og Traces of You (2018). Utmerkelser (utvalg) 2000: TONO's Edvard-pris for komposisjonen 2009: NOPAs tekst- og musikerprisen for låten «Snowflake» Utvalgt diskografi Voices (Kvitretten, 1996)  SUB (Krøyt, 1997)  Coloured Moods (Coloured Moods/Dadafon, 1998)  Low (Krøyt, 1999)  Everything turns (Kvitretten, 1999)  Body Electric (EP, Krøyt, 2001)  One Heart is too Small (Krøyt, 2001)  And I Can't Stand Still (Dadafon, 2001)  Kloden er en snurrebass som snurrer oss (Kvitretten, 2002)  And I can't stand still (Dadafon, 2002)  Release me (Dadafon, 2002)  Visitor (Dadafon, 2002)  Harbour (Dadafon, 2004)  Lost Love Chords (Dadafon, 2005)  Factotum (2006)  Wayfaring Stranger – A spiritual songbook (2006)  The night shines like the day (2009)  I'll meet you in the morning (2013)  Traces of you (2018) Les mer i Store norske leksikon musikk i Norge filmmusikk jazz